કેન્દ્રીય નાણાં મંત્રાલયે ભાગેડુ અપરાધી દાઉદ ઈબ્રાહિમ અને તેના પરિવારની મુંબઈના પાકમોદિયા સ્ટ્રીટ એરિયા સ્થિત ત્રણ સંપત્તિઓમાંથી એકની હરાજી માટે બોલી આમંત્રિત કરી છે. ‘સ્મગલર્સ એન્ડ ફૉરેન એક્સચેન્જ મેનિપ્યુલેટર્સ’ અંતર્ગત આ હરાજી 9 ઓગસ્ટના રોજ યોજાશે. આના માટે અખબારોમાં પ્રકાશિત નોટિસ અનુસાર આ પ્રોપર્ટી શહેરના મધ્યભાગમાં આવેલા ભિંડી બજારમાં છે અને મસુલા બિલ્ડીંગ નામથી જાણીતી છે. આ હરાજી માટે 79.43 લાખ રૂપિયા બેઝ પ્રાઈઝ રાખવામાં આવી છે.